**КОМИ РЕСПУБЛИКАЛӦН ОЛАНПАС**

**“Коми Республикаса канму эмбур асэмбуралӧм йылысь”**

**Коми Республикаса Оланпаслӧн 5 статьяӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2017 вося кӧч тӧлысь 21 лунӧ

**1 статья.** Пыртны“Коми Республикаса канму эмбур асэмбуралӧм йылысь” Коми Республикаса Оланпаслӧн 5 статьяӧ (Коми Республикаса канму власьт органъяслӧн индӧд-тшӧктӧмъяс, 2003, 4 №, 2473 ст.; 2004, 12 №, 3572 ст.; 2007, 12 №, 5353 ст.; 2008, 11 №, 613 ст.; 2010, 37 №, 852 ст.; 2011, 48 №, 1363 ст.; 1370 ст.; 2013, 32 №, 585 ст.; 2014, 9 №, 113 ст.; 27 №, 518 ст.; 2015, 7 №, 68 ст.; 2016, 12 №, 149 ст.; 17 №, 240 ст.) татшӧм вежсьӧмъяс:

1) 2 юкӧнса медводдза абзацын “а сідзжӧ Коми Республикаса канму киын кутан вӧрзьӧдны позяна мукӧд эмбур асэмбуралӧм йылысь тӧдмӧгъяс” кывъяс вежны “Коми Республикаса канму киын кутан вӧрзьӧдны позяна мукӧд эмбур асэмбуралӧм йылысь тӧдмӧгъяс, а сідзжӧ мукӧд тӧдмӧг, мый урчитӧма Коми Республикаса канму эмбур асэмбуралӧм серти прогнознӧй план лӧсьӧдан пӧрадокӧн, мый вынсьӧдӧма Коми Республикаса Веськӧдлан котырӧн”;

2) 3 юкӧн киритны;

3) 4 юкӧнын “, а сідзжӧ Коми Республикаса канму киын кутан эмбур вузалӧм йылысь да отчётнӧй воысь сійӧс вузалӧм серти кывкӧртӧдъяс йылысь юӧртан сообщениеяссӧ колӧ официальнӧй йӧзӧдны” кывъяс вежны “а сідзжӧ Коми Республикаса канму киын кутан эмбур вузалӧм йылысь да сійӧс вузалӧм серти юӧртан сообщениеяссӧ, Коми Республикаса канму киын кутан эмбур асэмбуралӧм серти бӧртасъяс йылысь быд вося отчётсӧ колӧ йӧзӧдны “Ӧтуввез” юӧртан да телекоммуникация везйын “Канму да муниципальнӧй эмбур асэмбуралӧм йылысь” Федеральнӧй оланпаслӧн 15 статья серти” кывъясӧн.

**2 статья.** Тайӧ Оланпасыс вынсялӧ сійӧс официальнӧя йӧзӧдан лунсянь.

Коми Республикаса Веськӧдлан котырлы примитны ассьыс нормативнӧй инӧда актъяс тайӧ Оланпас серти.

Коми Республикаса Юралысь С.А. Гапликов

Сыктывкар

2017 вося кӧч тӧлысь 29 лун

57-РЗ №